open-index/open-wikipedia-markdown huggingface dataset:
Comelians

**Comelians** al è un comun inte Cjargne, che al dì di vuê al fâs part de provincie di Udin e al à 637 
abitants.

## Gjeografie
Il comun al è logât a 553 metros tal Cjanâl di Guart, in Cjargne, al è bagnât dal Dean, dal Margò e dal riù Vaglina. Lis monts plui altis a son la mont di Crostis e chê di Talm.

In plui che il cjaulûc, a fasin part dal comun ancje lis frazions di:

* Cjalgjarêt (m 750), cul cjasâl di Runcje (*Runcja*), de bande çampe dal Dean

* Tualis (*Tualias*) (m 908)

* Noiarêt (m 802), che adun cun Tualis a gjolt di une ministrazion separade frazionâl dai ûs civics. 

* Mieli (m 640), ducj su la diestre dal Dean e dal Margò

* Povolâr (m 605)

* Marançanis (*Maranzanas*) (m 608), che cul cjaulûc a son su la diestre dal Dean e su la çampe dal Margò.

## Storie
Si crôt popolarmentri che il non **Comeliàns** al vegni di *comeleans*, int dal Comeli. Difat probabilmentri i prins abitants dal lûc a si insedearin uchì dal Comeli.

## Lenghe
In tal comun al ven fevelât il furlan, in te variant dal *bas Cjanâl di Guart*, caraterizade de terminazion des peraulis femininis (o miôr, di chês che a davegnin de prime declinazion latine) in *-a* (singolâr) e *-as* (plurâl): *la cjasa* - *las cjasas*. Altris trats carateristics a son lis pronunciis *ei* (spes evolude in -êr) e *ou* (spes evolude in *ô*) là che tal furlan centrâl a si àn *î* e *û*; par esempli, *jeir* (o *jêr*) e *urtigoul* (o ben *urtigôl*) par *îr* e *aldiûl*.

I comelianots dal cjaulûc, a diference de int des frazions e di ducj i paîs de valade, si ju cognos pe particolâr pronuncie de "r" tal cuel, come che ducj a puedin inecuarzisi scoltant lis cjançons di Giorgio Ferigo.

## Galarie fotografiche

Image:Mieli.jpg|Panoramiche de frazion di Mieli
Image:Palazzomaranzanis.jpg|Palaç di sorestants a Marançanis
Image:Casamaranzanis.jpg|Cjase tipiche a Marançanis
Image:Tualis.jpg|Viodude de frazion di Tualis
Drencje

**Drencje** (par nadisonian e sloven *Dreka*) al è un comun intes Valadis dal Nadison, che al dì di vuê al fâs part de provincie di Udin e al à 197 abitants. Al è logât sot de mont Colovrât, simbul dal paîs.

Il comun al fâs part de Comunitât Montane de Tor, Nadison e Cuei.

## Frazions

* Clabuçâr (sl. *Brieg*)
* Crai (sl. *Kraj*)
* Cras (sl. *Kras*) - sede dal comun
* Drencje (sl. *Dreka*)
* Drencje Disore (sl. *Gorenja Dreka*)
* Drencje Disot (sl. *Dolenja Dreka*)
* Lase (sl. *Laze*)
* Malinsche (sl. *Malinske*)
* Obenet (sl. *Dubenije*)
* Obranche (sl. *Obranke*)
* Ocinabride (sl. *Ocnebardo*)
* Paciuch (sl. *Pačuh*)
* Peternel (sl. *Peternel*)
* Praponze (sl. *Praponca*)
* San Volfango (sl. *Svet Štuoblank*)
* Trinc (sl. *Trinko*)
* Trusgne (sl. *Trušnje*)
* Zavart (sl. *Zavart*)
* Zuodar (sl. *Cuoder*)
Feagne

**Feagne** al è un comun di cirche 6.095 persones tal Friûl di Mieç. Al dì di vuê al fâs part de ex provincie di Udin. Feagne e je famose par la *Corse dai Mus* e il *Palio dai Borcs* che a si festegjin ogni an la prime e la seconde domenie di Setembar.
Cosean

**Cosean** al è un comun intal Friûl di Mieç e al à 2.014 abitants (al 1n di Zenâr 2024).
Tal 1866 al è stât l'unic comun di dut il "Venit" (teritori austriac che al cjapave dentri il Friûl e il Venit di vuê) cun 25 vôts contrariis ae anession a la Italie, su 36 vôts contrariis in dut il Friûl (i "sì" a son stâts 144 mil; intal comun di Cosean a son stâts 219), par cheste reson al è clamât ancjemò vuê "Cosean dal no". Intes frazions però si veve votât "sì".

## Storie
Il non *Cosean*, di divignince romane (

## Leams
 Sît uficiâl dal comun di Cosean.
Flaiban

**Flaiban** al è un comun inte Friûl di Mieç, che al dì di vuê al fâs part de provincie di Udin e al à 1.182 abitants. Al è zimulât cun Bettembourg, in Lussemburc.
For Davôtri

**For Davôtri** (la variant locâl e dîs ***lu For*** oben ***For Davùatri***, par antîc cognossût ancje come *cure di Sorepuints*) al è un comun inte Cjargne, che al dì di vuê al fâs part de provincie di Udin e al à 732 abitants.

## Gjeografie
Il paîs al è logât a 888 m tal Cjanâl di Guart, inte Cjargne, e al è l'ultin paîs dal Friûl-Vignesie Julie prime di jentrâ in Venit tal comun di Sapade. 
Lis sôs frazions a son:

* For (Cjâflûc, 888 m)
* Davùatri (907 m)
* Frassenêt (1089 m)
* Sighiet (1121 m)
* Culine Piçule (1200 m)
* Culine (1250 m)

A son po di zontâ a chescj lis localitâts di
* Plans di Luce (1036 m)
* Pierabec, dulà ch'al è logât il stabiliment di imbutiliament de aghe *Gote di Cjargne* (Goccia di Carnia).

## Storie
Probabilmentri For Davôtri al nassè in graciis da lis minieris di fiâr, ram e aur che a si cjatavin dongje il paîs, e al somee che il non *For* al vegni propite da la presince dai antîcs fors par fondi i minerâi tirâts fûr da la Navanze e da la Davôtri. Salacor il non di Davôtri invezit al ven dal latin *ab ultra*, di là da l'aghe (la aghe e jere che dal Dean). 
La storie di For e va daûr di chê dal Friûl: al fasè part dal patriarcjât di Aquilee fin al 1420, an in cui il patriarcjât al fo concuistât de Republiche di Vignesie. Cul tratât di Cjampfuarmit, il paîs al passà sot l'imperi austro-ongjarês, par tornâ a la Italie tal 1866, daspò la tierce vuere di indipendence. Te prime vuere mondiâl, jessint che il paîs al si cjatave in zone di vuere, la popolazion e fo menade vie e il paîs al fo bombardât dai austriacs. Dilunc la seconde vuere mondiâl, daspò da l'armistizi dal 8 di setembar, tes monts di For operarin i partesans ch'a cumbaterin cuintri i Cosâcs, rivâts in paîs tal 1944, e i todescs, ch'a bombardarin For e la frazion di Sighiet. Tal 1966 il comun al fo devastât di une tremende montane.

## Di viodi
* Glesie di Sant Lurinç a For
* Glesie di Sant Zuan Batìste a Frassenêt
* Museu etnografic "Ce muot che erin"
* Lâc di Bordàlie (1.750 m)
* Lâc di Volaie (1.951 m)

## Culture
### Lenghe
A For Davôtri, tal mût di Rigulât, si fevele un furlan une vore particolâr,cul lis peraulis che finissin cun la "o".

### Fiestis e acjadiments impuartants
* Tir des Cidulos (pasche)
* Fieste di San Lurinç, (ai 10 di Jugn)
* Fieste des pomos di bosc (Lui)
* Stafete dai trê rifugjos (Avost)

## Aministrazion comunâl
* **Sindic**: Manuele Ferrari

## Galarie fotografiche

Figure:For.jpg|Viodude dal paîs
Figure:For02.jpg|For Davôtri di unviêr
Figure:Sanlurinz.jpg|La glesie di San Lurinç
Figure:Wolaier_see.jpg|Il lâc di Volaie


## Notis
For Disore

**For Disore** al è un comun inte Cjargne, che al dì di vuê al fâs part de provincie di Udin e al à 1.121 abitants.

## Gjeografie
For Disore si cjate a 907 m tal Cjanâl di Peteç, inte Cjargne. Vignint sù di Tumieç al è l'ultin paîs prime di jentrâ tal Venit.
Tal teritori dal comun di For Disore al nâs al flum principâl da l Friûl, al Tiliment

## Storie
Il paîs al à di vê origjinis celtichis, ma il prin document là ch'al è nominât For Disore al è dal 778. Tant che For Disot, For Disore par secui al à partignût a la famee Savorgnan, e par chest un timp no jere considerade part da la Cjargne.

## Economie
L'economie dal paîs, che une volte, jessint For Disore a 907 m, e jere leade al arlevament e al artesanât, parcè che l'agricolture no rindive, dai ains '70 e si base in grande part sul turism: in graciis da la bielece dal lûc, bielon cun lis dolomitis ch'a si jevin majestosis a bonât, e dal paîs, une vore carateristic cun lis sôs cjasis di len e piere, e de presince dai implants di risalide dal Varmost, For Disore al è deventât un dai centris di vilegjature estive e invernâl plui impuartants dal Friûl.
For Disot

**For Disot** al è un comun che al dì di vuê al fâs part de provincie di Udin e al à 716 abitants. 

## Gjeografie
Il paîs al è logât a 776 m tal Cjanâl di Peteç, in Cjargne, dilunc la strade ch'e puarte tal Cjadovri. Il comun al è componût di trê borgadis: Tredul (Tredol, ta la variant locâl), Baselie e Vîc. Part dal teritori comunâl e je comprindude tal Parc naturâl da lis dolomitis furlanis.

## Storie
Tal 1236 For Disot e For Disore a deventarin proprietât da la famee dai Savorgnan (Di chi il non *Fors Savorgnans*), par passâ tal 1797 sot dai Asburgo. Tornât a fâ part da la Italie tal 1866, daspò la tiarce vuere di indipendence, e vê subît une prime invasion di bande dai austro-todesc tal 1917, par vie de rote di Cjaurêt, durant la seconde invasion todescje de seconde vuere mondiâl For Disot al fu dât a fûc tal 26 di Mai 1944 dai soldâts todescs, compagnâts, segont lis testemoneancis, da republichins furlans; dome une cjase, dal intîr paîs, e je scjampade a lis flamis e cumò For Disot al è un paîs dut gnûf.
Tisane

**Tisane** (*Tisana* in tê variant locâl) al è un comun inte Basse ocidentâl, che al dì di vuê al fâs part de provincie di Udin e al à 12.610 abitants.

## Borcs
* Aprilie
* Bevaçane (loc. *Bevassana*)
* Crosaris
* Il Gorc
* Tisane (loc. *Tisane*)
* Tisanote (loc. *Tisanota*)
* Il Palût
* Pertegade (loc. *Pertegade*)
* Sabionere (loc. *Sabionera*)
Lauc

**Lauc** al è un comun inte Cjargne, che al dì di vuê al fâs part de provincie di Udin e al à 877 abitants.

## Gjeografie
Il comun al è dut logât, ecezion fate par la piçule localitât di Sotcrets insomp un plan ch'al sovraste la plane dal Tiliment e il paîs di Vile di Cjargne. In plui che il cjâf lûc a fasin part dal comun lis frazions di:

*Daleniis
*Davai
*Butee
*Trave
*Vinai

A son poi lis piçulis borgadis di Sot Crets, Cjassias, Isimidi, Cjauians, Pridignel, Runcja, Plugna, Fuessa, Vas, Uerpa, Pesmolêt, Val, Cjamps e Triscjamps.

## Storie
Il prin document scrît ch'al fâs in non di Lauc al va indaûr al 914, ma rinveniments nus fasin pensâ che siguramentri il plan  al fo abitât zà in epoche romane. Il paîs, tal mût di dute la Cjargne al fo cedut tal 1077 dal imperadôr Indrì IV al patriarche di Aquilee, par pò lâ a finî tal 1420 tes mans dai vignesians, ch'a doprarin il legnam dai boscs de Cjargne par fâ sù lis lôrs nâfs. Cul 1797, an dal tratât di Cjampfuarmit, ancje Lauc al passà sot dal imperi asburgic par tornâ a la Italie tal 1866, daspò la tiarce vuere di indipendence. Te prime vuere mondiâl, cun la rote di Cjaurêt (1917) il paîs al fo ocupât dai austro-todescs par pò jessi liberât l'an successîf. Cualchi an daspò, te seconde vuere mondiâl, i fo une altre invasion, chiste volte di bande dai Cosâcs, clamâts in Cjargne di Hitler; ancje chiste volte muart e disperazion par la int. Une volte Finide la vuere, no finirin parò i problems; la disocupazion e jere fuart, e un grum di int, in mût particulâr i zovins scugnì lassâ la cjase par lâ a cirî lavôr vie dal altiplan. Par chest motîf, Lauc al è un comun dulà che il dispopolament al si fâ plui sintî.

## Evoluzion demografiche

## Culture
**Manifestazions**

* A Lauc e si ten ogni an une Vie Crucis, dute in lenghe furlane
* Il *Tîr des [[cidulis]]*, ancjemò presint tes variis frazions

## Curiositât
Conte une leiende popolâr che une volte San Pieri al fos di passaç vie pe Cjargne par insegnâ a la int i Dîs Comandaments. Une volte rivât insomp la cleve ch'e puarte sul plan di Lauc parò, strac par la fadie fate, al poià lis taulis là ch'a erin scrîts i comandaments e une di chestis, colant e si sclesà; cumò al sietim comandament *no rubâ* e mancava la peraule *no* al principi de frase...e i abitants dal plan daurman a ubidierin! Di chi e ven il blason popolâr *Lauc, Trave e Davai, un galantomp no'l si cjate mai*.
Lignan

**Lignan** al è un comun inte Basse ocidentâl, che al dì di vuê al fâs part de provincie di Udin e al à 6.789 abitants.

Comun autonom fin tal 1959 (prime al jere part dal comun di Tisane).

## Etimologjie dal non
Lignan e jere abitade za tai timps dai Romans, che a vevin fat sù un presidi militâr par controlâ la lagune. Il non latin Lugnanum par cualchidun al rive de peraule lupus, par vie che li si viodevin e si sintivin une vore di lôfs. Altris linguiscj, invezit, a pensin che Lignan al sedi un non prediâl, ven a stâi che al cjape il non dal paron des tieris in epoche romane, ancje se savê cui che al fos al è pardabon dificil.

## Zimulament
Zimulât cun Ketchum, Idaho (Stâts Unîts di Americhe) fin tal 1980.
Liussûl

**Liussûl** (loc. *Liussjûl*, *Ligosullo* par talian) al è un paîs inte Cjargne, che al dì di vuê al fâs part dal comun di Trep Liussûl e al à 195 abitants. 
Al iere cumun autonomo fin al 1 fevrâr dal 2018. 

## Robis di viodi

Une vore impuartant al è il cjistiel di Valdajer, fat sù dal colonel Kraigher, che al comandave il fuart di Osôf. 

A Liussûl al è nassût il poete austriac **[[Jacob Nicolaus Craigher de Jachelutta]]** (1797-1855).


Figure:Liussûl-1.jpg| Vierte 2011: Viodude di Liussûl
Figure:Liussûl-2.jpg| Viodude di un altri pont di viste
Figure:Castel Valdajer.jpg| Cjistiel di Valdajer
Lusevare

**Lusevare** (**Bardo** par sloven) al è un comun inte Valadis de Tôr, che al dì di vuê al fâs part de provincie di Udin e al à 788 abitants.

## Galarie fotografiche

Figure:Torlusevare.JPG|Il tor di Lusevare te Glesie di San Zorç Martar
Figure:Vedronze.JPG|Vedronze
Figure:Lusevare2.JPG|Cartel in Po Našin
Figure:Lusevare.JPG|Cjasis di daspò dal taramot a Lusevare
Martignà

**Martignà** al è un comun inte Friûl di Mieç, che al dì di vuê al fâs part de provincie di Udin e al à 5.538 abitants.

Si cjate ai pîts des culinis morenichis intune zone une vore biele dulà che in passât i siôrs e àn fat su diviersis vilis. Il comun al è traviersât dal cjanâl Ledre Tiliment. 

Tal XIX secul al è deventât un centri industriâl cu la costruzion dal Cotonifici Udinês intal 1884 (cumò sît de fiere di Udin) e de fabriche di biscots dai famôs fradis Delser.
Mueç

**Mueç** (*Mosach* par todesc, *Možac* par sloven) al è un comun intal Cjanâl dal Fier, che al dì di vuê al fâs part de provincie di Udin e al à 2.090 abitants.

## Gjeografie
Mueç al è logât a 341 m ae confluence dal Cjanâl dal Fier cul Cjanâl da l'Aupe. Il paîs, ch'al è dividût tai borcs di Mueç Disot (341 m) e Mueç di Sore (381 m), al è cenglât des altis cimis des Alps Juliis e Cjargnelis.

## Galarie fotografiche

Image:Moggio Udinese Fella Bruecke 07102007 04.jpg|Viodude di Mueç
Image:Moggio Udinese Municipio.jpg|La cjase comunâl
Image:Moggio Udinese torre medioevale 13102007 03.jpg|Tor de etât di mieç
Image:Moggio Udinese Canal del Ferro 08092007 02.jpg|Il Cjanâl dal Fier a Mueç
Image:Moggio Udinese Abbazia di San Gallo 14072007 07.jpg|La abazie di San Gjal
Image:Fella Tal zwischen Resiutta und Moggio Udinese 07102007 03.jpg|La Fele tra Mueç e Resiute
Image:Moggio Udinese chiesa coro fresco destra 13102007 43.jpg|Fresc te abazie di San Gjal
Image:Moggio Udinese chiesa coro fresco sinistra 13102007 41.jpg|Fresc te abazie di San Gjal
Image:Moggio Udinese chiesa soffitto del presbiterio 13102007 61.jpg|Il plafon de abazie di San Gjal
Muimans

**Muimans** al è un comun intal Friûl di Mieç, che al dì di vuê al fâs part de provincie di Udin e al à 1.557 abitants.

## Locazion gjeografiche
L'altitudin al varie di 113 metris sul Nivel dal mâr (Glesie di San Donât) ai 118 metris dal paîs principâl fin ai 121 metris de frazion di Butinins.
Il teren e jè fât di Piere Arenarie cun un grum di claps sparpagnâts uniformementri su dute la superficie dal comun.
par il comun al passe il torentri Maline cun la fore.Dilunc lis zornadis cence nubis a si puêt viodi lis montis fin ae Cjargne e al comun di Faedis.
## Gjeografie politiche
La superficie totâl dal comun e jè di 11,77 km², e al scunfine cun lis comuns di Faedis e Torean a nord, cun Remanzâs a ovest, cun Premariâs a sud e cun Cividât a est.

## Frazions
Cum dal statût comunâl, disponibil su chest sît la uniche frazion dal comun e jè Butinins (380 abitants) al 2017.
## Localitâts
*Aree Industriâl Butinins
*Borç San Gjoan cun la glesiute
*Borç Chiasalp
*Cjasâi
*Cjasâi Coterli

## Traspuarts
Il comun e jè traversât de ferade statâl Udin-Cividât e de strade statâl numar 190.
## Aministrazion
Il sindac di Muimans al è Enrì Basandiele, al secuint mandât.Il steme dal comun e jè viert cuntun aratri blanc e une muralie blanche sul sfont.
Malborghet e Valbrune

**Malborghet e Valbrune** (slov. *Naborjet-Ovčja vas*, tal. *Malborghetto-Valbruna*, tod. *Malburgeth-Wolfsbach*) al è un comun cuadrilengâl che al dì di vuê al fâs part de provincie di Udin e al à 1.035 abitants.

## Gjeografie
Malborghèt a si cjate a 721 m inte Val Cjanâl, ta lis Alps Juliis. Lis sôs frazions a son:
* Cuc (slov. *Kuk*, tal. *Cucco*, tod. *Kúk*)
* Lusniz (slov. *Lužnica*, tal. *Bagni di Lusnizza*, tod. *Lusnitz*) - 635 m
* Malborghet (slov. *Naborjet*, tal. *Malborghetto*, tod. *Malburgeth*)
* Sante Catarine (slov. *Šenkatríja*/*Škotrinj*, tal. *S. Caterina*, tod. *Sankt Kathrein*) - 660 m
* Ugovize (slov. *Ukve*, tal. *Ugovizza*, tod. *Uggowitz*) - 775 m
* Valbrune/Cjalavai (slov. *Ovčja vas*, tal. *Valbruna*, tod. *Wolfsbach*) - 807 m

I paîs a son dominâts da lis plui bielis cimis des Alps Juliis: il Jôf dal Montâs (2.754 m), il Jôf Fuart (2.666 m), il Jôf di Miezegnot (2.089 m), l'Osternic (2.052 m), il Poludinc (2.000 m).

## Storie

Culturalmentri Malborghèt, tal mût di dute la Valcjanâl, nol faseve part da la Italie, parcè che al jere simpri stât sot dal vescovât di Bamberghe e plui tart dal Imperi Asburgjic, però daspò da la Prime vuere mondiâl (1919) al è jentrât tal Ream di Italie.

Come in dute la Val Cjanâl, ancje in chest comun a vegnin feveladis 4 lenghis: -par ordin alfabetic- furlan, sloven, talian, todesc.
Nimis

**Nimis** (*Neme* par sloven) al è un comun inte Friûl di Mieç, che al dì di vuê al fâs part de provincie di Udin e al à 2.817 abitants.

## Borcs

* Mondiprât (sl. *Karnice*)
* Torlan (sl. *Torlan*)
* Ramandul (sl. *Ramandol*)
* Çargneu (sl. *Černjeja*)
** Çargneu Disore
** Çargneu Disot
* Valdimontane (sl. *Konolič*)
* Cjalminis (sl. *Vizont*)
* Vigant
* Cente
* Molmentêt
* Nogruele
* Pecol
* Sturme
Davâr

**Davâr** al è un comun in Cjargne, che in dì di vuê al fâs part de provincie di Udin e al à 2.218 abitants.

## Gjeografie
Il comun si cjate tal Cjanâl di Guart, in Cjargne. Al è logât intun cjadin tra il Col Zentîl (2.075 m) a bonât e il Norvenas (1.968 m) a jevât, cun la masse dal Colians che domine la valade. In plui che il cjâf lûc, a fasin part dal comun ancje lis frazions di:
* Negrons m 523

* Cela m 494

* Cjalina m 532

* Clavaias m 826

* Cludini m 720

* Dentramp m 541

* Lençon m 614

* Liaries m 695

* Luvincas m 518

* Luvint m 621

* Mion m 710

* Muina m 526

* Davasta m 745, che a gjolt di une ministrazion separade frazionâl dai ûs civics.

## Storie
Al somearès che il non *Davâr* al vegni di une peraule celtiche che ûl dî "lûc protet". Di fat il paîs al è logât in chê che e je simpri stade une impuartante zone di passaç fin de preistorie. Cuant che i romans a baterin i Gjai Cjargnei che a vivevin culì, il teritori di Davâr, come chel di dute la Cjargne, al jentrà a fâ part de *X REGIO VENETIAE ET HISTRIAE*. Te etât di mieç al fasè part dal Partiarcât di Aquilee fin al 1420, cuant che i venezians lu concuistarin. Cussì Davâr al restà sot Vignesie fin al 1797 cuant che, cul Tratât di Cjampfuarmit, al fo cedût al Imperi Austro-Ongjarês. Davâr al fo concuistât de Italie tal 1866, dopo da la tiarce vuere di indipendence. Te storie di Davâr si regjstraran però ancjemò dôs ocupazions: la prime tal 1917, cuant che dopo la rote di Cjaurêt dut il Friûl al fo invadût di bande dai austro-todescs. La seconde e fo tal 1944 cuant che i Cosâcs, clamâts culì di Hitler, a ocuparin la Cjargne; propite i Cosâcs, sul pont di ritirâsi, ai 2 di mai dal 1945 a Davâr coparin 22 omps, parcè che a jerin stâts tacâts dai partigjans

## Evoluzion demografiche

## Lenghe
A Davâr al ven fevelât il cjargnel te variant dal bas Cjanâl di Guart, caraterizât de terminazion des peraulis femininis in *-a* (singolâr) e *-as* (plurâl). Un altri trat carateristic de zone di Davâr al è la conservazion dai ditoncs *ei* e *ou* là che tal furlan centrâl a si an *î* e *û* (*misteir* e *fouc* par *mistîr* e *fûc*).

In ogni frazion dal comun, però, si à cualchi variazion; a Muina par esempli no si cjatin i ditoncs *ei* e *ou*, a Liariis, Mion e Cele invezit il plurâl des peraulis femininis al è in *-es*.

## Di viodi

* La Plêf di Guart, logade insomp un cuel fra Cela e Negrons, citade pe prime volte tal 1119, ma siguramentri ancjemò plui viere. In dì di vuê però la glesie, par vie dai varis teremots, e à un aspiet sietcentesc.

* Il Palaç Micoli Toscano a Mion, tirât sù de famee dai *Toscjans*. La costruzion da l'edifici e terminà tal 1836, e in dì di vuê al è cognossût come *Il palaç dai cent barcons*.

* La Cjase Di Cort a Davasta, dal XVIII secul, carateristic esempli di architeture cjargnele.

* Il Mulin, in localitât Baûs, fra Davâr e Comelians. Si trate di un vieri mulin ancjemò funzionant, che al permet di viodi cemût che une volte si masenave la blave.
Paluce

**Paluce** al è un comun inte Cjargne, che al dì di vuê al fâs part de provincie di Udin e al à 2.596 abitants. A son nassûts a Paluce i doi fradis Giorgio e Manuela di Centa, cjampions di schi e braure dal Friûl.

## Gjeografie
Paluce e jè logade a 602 m tal Cjanâl di San Pieri, suntun rialç là ch'a si incuintrin lis aghis dai rius Bût e Pontaibe. In plui che il cjaulûc a fasin part dal comun lis frazions di Riu, Testeons, Cleulis, Naunine, Denglâr e Tamau (o Tischlbong te lenghe locâl), chiste ultime une isole di lenghe todescje.

## Storie
Samee che il non dal paîs al vegni dal toponim preroman *pale*, ch'al stave a segnâ i prâts su lis rivis ertis dulà che si see, ma no si puarte a passons lis bestiis; di fat tal teritori dal comun si cjatin par l'apont lis monts clamadis Pal Pizzul e Pal Grant.
Pavie

**Pavie** (Pavia di Udine par talian) e je un comun intal Friûl di Mieç, che in dì di vuê e fâs part de provincie di Udin e e à 5.480 abitants. In chest comun e je une particolaritât: la sede dal municipi e je a Lauçac, une frazion di Pavie. Daûr dai sgjâfs archeologjics i prins segns di presince umane in chest teritori a van indaûr te preistorie. A Pavie a son stâts cjatâts i rescj di un vilaç neolitic; tancj a son ancje i reperts romans cjatâts tal teritori di Pavie. Il sindic di Pavie al è Beppino Govetto (2019).

## Notis
Pontêbe

**Pontebe** o ancje **Ponteibe**  (slov. *Tablja*, tal. *Pontebba*, tod. *Pontafel*) al è un comun in part inte Valcjanâl e in part intal Cjanâl dal Fier. 

Al dì di vuê al fâs part de provincie di Udin e al à 1.768 abitants. Al è in part cuadrilengâl: e je int che e fevele (dongje il talian) furlan, sloven e  todesc.

Lis sos frazions a son:
*Aupe (tal. *Aupa*)
*Frattis (tal. *Frattis*) 
*Studene Alte (tal. *Studena Alta*) 
*Studene Basse (tal. *Studena Bassa*)
*La Glesie (slov. *Lipalja vas*, tal. *Laglesie San Leopoldo*, tod. *Leopoldskirchen*) - cheste frazion e je avonde cognossude tal ambit de lenghistiche, parcè che e je stade plui voltis sielzude par indagjinis in chest cjamp: difat propit aì (fintramai 20-30 agns indaûr), a vivevin plui personis che a rivavin a doprâ coretamentri ancje dutis lis lenghis in dì di vuei cognossudis come minoritariis inte regjon Friûl-Vignesie Julie; 
*Perteade (tal. *Pietratagliata*).

Inte Valcjanâl a si cjatin la frazion di San Leopold e la part di Ponteibe a çampe de flumere Pontebane (ven a stai la part che prime de Prime Vuere Mondiâl e jere logade in Carintie); intal Cjanâl dal Fier a si cjatin invezit Aupe, Frattis, Studene Alte, Studene Basse, Perteade e la altre part di Ponteibe).

Ancje se al rientre in part inte aree cuadrilengâl de Valcjanâl, al è ricognossût dome come comun cun minorancis storichis furlanofonis e gjermanofonis - e no cun minorancis slavofonis.

## Notis
 

## Galarie fotografiche

Image:Pontebba Pieve di Santa Maria Maggiore 14072007 01.jpg|La plêf di Sante Marie Majôr
Image:Pontebba Studena Alta 01.jpg|La frazion di Studene Alte
Image:Blick von Aupa in Bergwelt 01.jpg|Panorame di Aupe
Image:Pontebba.jpg|Lis monts di Ponteibe
Image:Pontebba Municipio Mercato 01.jpg|La cjase comunâl
Image:Pontebba Eishalle 01.jpg|Il palaçut de glace
Image:Alter Grenzstein Pontebba 01.jpg|Piere che e segnave il cunfin tra Ponteibe (Italie) e Pontafel (Austrie)
Image:Passo Pramollo.JPG|Il Pas di Pramuel
Image:Gruppop del Gleris.jpg|La mont di Gleris o *Siet Pichis*



## Bibliografie
* Barbara Cinausero, *La toponomastica di Pontebba - Un territorio di confine romanzo-slavo-germanico*, Società Filologica Friulana - Centro di Toponomastica Friulana, Udine, 2003, 250 p.
* Giovanni Daniele Piemonte, *Pontebba e la sua storia*, Udine, Arti Grafiche Friulane, 1982, 158 p.
Paulêt

**Paulêt** (*Povolet* par furlan storic) al è un comun intal Friûl di Mieç, che al dì di vuê al fâs part de provincie di Udin e al à 5.500 abitants.

## Frazions
* Bielezoie (it. *Bellazoia*)
* Bielvedê di Marsure (loc. *Bielvedì*, it. *Belvedere*)
* Grions
* Magredis
* Marsuris (it. *Marsure*)
* Marsure Disore (it. *Marsure di Sopra*)
* Marsure Disot (it. *Marsure di Sott*o)
* Marsure Guiole (it. *Marsure Gugliola*)
* Paulêt (it. *Povoletto*) - sede dal comun
* Primulà (it. *Primulacco*)
* Ravose (it. *Ravosa*)
* Salt (loc. *Sât*)
* Seorgnan (it. *Savorgnano del Torre*)
* Sià (it. *Siacco*)

## Referencis
Puçui

**Puçui** al è un comun inte Friûl di Mieç, che al dì di vuê al fâs part de provincie di Udin e al à 6.911 abitants. Il comun di Puçui cjape dentri le frazions di Cjargnà, Cjarpenêt, Samardencje, Terençan e Çuian.
Prât

**Prât** al è un comun inte Cjargne, che al dì di vuê al fâs part de provincie di Udin e al à 1.064 abitants.

## Gjeografie
Il comun di Prât al è logât tal Cjanâl Pedarç, unic comun di chiste biele valade. Lis sôs frazions a son:

***Crôs**
***Sostâs** (690 m)
***Davouse** (loc. Davôsa) (652 m)
***Prât** (686 m)
***Pri** (747 m)
***Pradumbli** (678 m)
***Pierie** (loc. Pieria) (674 m)
***Dasaiis** (loc. Dasàia) (717 m)
***Truie** (loc. Truia) (881 m)
***[[Pesariis]]** (loc. Pesaria) (750 m), cu la ministrazion separade frazionâl dai ûs civics. 

Ducj i paîs ju si cjatin ae çampe dal turint Pesarine, tal versant nord de valade, là che plui bàt il soreli, mancul Pradumbli, che invezit al è logât tal versant meridionâl, in ombrene.

## Economie

L'economie dai paîs dal Cjanâl Pedarç e si è simpri fondade su l'agricolture, in mût particolâr su la coltivazion dai fasoi, e su l'ativitât pastorâl. Dal secul XVIII la frazion di Pesariis e je innomenade atôr pal mont par vie de sô produzion di orlois: propite casù difat e jè nassude, tal 1725 la impuartantissime ditte dai fradis Solari, che ancjemò al dì di vuè (ancje se cumò la sede e jè a Udin e esporte i siei prodots in dut il mont. Par chest motîf un dai slogan de valade e jè *la valade dal timp: arlois e fasois*. Condiplui dai ains '60 la valade e jè interessade da un fenomin turistic avonde impuartant, in graciis ae grande bielece dal paesaç e dai paîs, e de grande pâs e trancuilitât che e regne achì; i paisuts no acolgin i turiscj in albiercs, ma tes lôr propiis cjasis, ristruturadis e mitudis in sest par proponi ancje chi il model dal *albergo diffuso*. Ancje la vignude dal turism parò, che ad ogni mût no'l è confrontabil cun chel che interesse il Trentin - Alt Adîs o lis plui impuartants localitâts Cjadovri, no jè bastade par frenâ il fuart dispopolament che ancjemò vuè e patîs la valade.
Paulâr

**Paulâr** al è un comun traviersât dal Cjarsò (Cjarsòn inte variant locâl) che al dì di vuê al fâs part de provincie di Udin e al à 2.907 abitants.

## Gjeografie

Il paîs al è logât a 690 m tal Cjanâl d'Incjaroi, inte Cjargne, cenglât des monts Seregnò (Sernio inte variant locâl, 2190 m) a Misdì, Tersadie (1959 m) e Dimon (2043 m) a Bonât, Zermule (Germùle in ta variant locâl, 2143 m) e Piciûl (1985 m) a Tramontan, Salincjê (1857 m) a Jevât. In plui che il cjâf lûc, lis altris frazions dal comun a son:

* Cjaulis loc. *Cjaules* o *Cjaulas*, m 610
* Treli m 775
* Salin m 653
* Gjeri m 659
* Cjasâs m 673
* Misincinis loc. *Misincines*, m 720
* Ravinis loc. *Ravines*, m 810 (Ravines di Sot), m 905 (Ravines di Sore)
* Vile di Mieç m 690
* Vile di fûr m 701
* Ru, m 670 di no confondi cun Riu, frazion di Paluce
* Cogliàt m 710
* Lambrugn m 650

## Storie
Il non dal paîs al samee di clare origjin latine, di *popularium*, bosc di pôi, o *pabularium*, lûc di pasc des bestiis, carateristiche che e continue ancje vuê.

La storie dal paîs no je, magari cussì no, cognossude, par vie di un incendi che intal 1709 al brusà l'archivi dal comun di in chê volte, Vile di Mieç. Tai sgjâfs a son stâts cjatâts ogjets che a van indaûr al Paleolitic, e altris al Mesolitic, che nus disin che chescj puescj a jerin abitâts za inte Preistorie. A Misincinis a son stâts cjatâts un grum di ogjets de ete che e va dal VIII secul p.d.C. al I secul p.d.C., che a partignivin a popolazions celtichis. Simpri a Misincinis e a Gjeri a son stâts cjatâts rescj romans, une tombe, un toc di strade lastricade e un piçul fuart. Inte epoche romane Paulâr e faseve part de regjon cun cjâf lûc Zui; po inte Basse Ete di Mieç al jentrà intai teritoris dal Patriarcjât, ma di chescj agns no vin testemoneancis. Dal secul XV al fo sot dal domini di Vignesie, fintremai la jentrade tal Ream di Italie adun cul rest dal Friûl ocidentâl.

## Economie
La economie di Paulâr si à simpri basade su l'artigjanât, in particolâr chel tessil, e sul turisim (tal '800 al ospità il poete talian Giosuè Carducci e Caterine Percude).

## Tradizions
Diviersis antighis tradizions a son ancjemò puartadis indevant; tra lis altris, il fûc epifanic, che culì al è basât su la figure de *Femenata* e il pelegrinaç al Santuari de Beade Vergjine dal Clap ai 24 di Mai. Di plui o mancul  15 agns a si ten ancje la manifestazion “Mistîrs”, dulà che si ricuardin i vecjos mistîrs e tradizions de valade. In plui di chestis fiestis de nestre tradizion, a Paulâr a è ancje une buine tradizion musicâl, cu la Bande de Filarmoniche Nascimbeni, zimulade cu lis bandis austriachis di Kirchbach e di Kartitsch.

## Lenghe
Il furlan di Paulâr al è une forme particolâr dal cjargnel. I paularins a no pronuncin ciertis consonants finâls (par esempli, a disin *â* par *âf*, *al è rivâ* par *al è rivât*), e a pronuncin un *r* uvulâr (tal cuel, a todesc vie). Al è ancje di dî che la "a" furlane standard e gambie intune vie di mieç tra "a" e "e" che a àn dome lôr.
Premariâs

**Premariâs** al è un comun intal Friûl di Mieç, che in dì di vuê al fâs part de regjon Friûl - Vignesie Julie e al à 3.937 abitants.
Prepot

**Prepot** (*Pràpot* par furlan istoric, *Prapotno* par sloven) al è un comun inte Valade dal Judri, che al dì di vuê al fâs part de provincie di Udin e al à 899 abitants.

## Gjeografie
Il comun si cjate te strete val dal Judri inte zone dal Cuei. Il tren al è masse arcilôs e ancje fât di sediments puartâts dal flum

## Borcs

* Albane (Ibana)
* Cente (Britof)
* Bodigoi (Budigoji)
* Cras (Kras)
* Cosson (Košoni)
* Podresche (Podarskije)
* Oborze (Obuorča)
* Berde (Budaži)
* Codromaz (Kodermaci)
* Coacevice (Kovačevica)
* Stregne (Srednje)
* Bordon (Bordoni o Podpeč)
* Salamant (Salamanti)
* Podclanz (Podklanc)
* Çubits (Čubci)
* Cladrecis
* San Pieri di Cjaçâ (Teje)
* Briscjis (Brišča)
* Bucovize (Bukovica)
* Tarcimont (Tarčmun)
* Poanis / Poianis
* Craurêt (Kravorajda)
* Noacuç
* Çale (Čela)
* Miecmont / Mezzomonte
* Casali Quercig (Skaker)
* Madone di Mont (Stara Gora)
* Casali Bernich
* Casali Cauz (Kalc)
* Casali Suoch
* Cecchinel
* Cjaçâ (Teja / Tieje)
* Cladrecis (Seuce)
* Crosada
* Fragjelis (Fradel)
* Marculin (Lajšče)
* Moldiaria
* Mulin Vieri (Podrob)
* Picoliscis
* Podpuie
* Polonetto
* Ponte Miscecco (Podmišček)
* Prepotiscjis (Muci o Prapotišče)
* Ronchi
* Ronchi di Craoretto
* Squarzulis (Skvarča)
Pulfar

**Pulfar** (sloven *Podbonesec*) al è un comun intes Valadis dal Nadison, che al dì di vuê al fâs part de provincie di Udin e al à 1.203 abitants. Tal comun si fevele il dialet sloven Nadisonian.
Ruvigne

**Ruvigne** (par talian *Ragogna*, par todesc *Rewin*, par latin *Reunia*) al è un comun dal Friûl di Mieç, che al dì di vuê al fâs part de provincie di Udin e al à 3.013 abitants.

Il paîs di Ruvigne in realtât nol esist, ma a fasin part di chest comun la Vile di Sant Jacum (dulà che e je la cjase dal comun), il Borc di St.Pieri, Pignan, Viluce, Cjanodus, Cjafare e Muris di Ruvigne (alì *Mures*).
## Cjale ancje
*Plêf di San Pieri in cjistiel
Resie

**Resie**, *Rezija* par rosean e par sloven, al è un comun inte Val Resie, che al dì di vuê al fâs part de provincie di Udin e al à 1.285 abitants.

A Resie e je fevelade une lenghe sclave, ricognossude dal Stât talian  e cumò ancje insegnade a scuele (scuele dal oblic).

Da une vore di agns plui associazions in Val di Resie a son daûr a cirî di tutelâ cheste preziose lenghe - il rosean - cun ativitâs culturâls e linguistichis. Cumò a son ancje in vore progjets turistics, culturaii e economics, pajâts de Union Europeane, cu lis valadis dongje che si cjatin in Slovenie.

## Frazions
Lis frazions dal comun di Resie a son: 	**Gnive**, *Gniva* par talian, *Njiva* par rosean e par sloven, **Oseac**, *Oseacco* par talian, *Osoane* par rosean e *Osojani* par sloven, **Prât di Resie**, *Prato di Resia* par talian, *Ravanca* par rosean e par sloven, **San Zorç di Resie**, *San Giorgio* par talian, *Bila* par rosean e *Bela* par sloven, **Stulvize**, *Stolvizza* par talian, *Solbica* par rosean e par sloven, **Liscjace**, *Lischiazze* par talian, *Lïšćaca* par rosean e *Liščace* par sloven, **Coritis**, *Coritis* par talian, *Korito* par rosean e par sloven, **Ucee**, *Uccea* par talian, *Učja* par rosean e par sloven.
Rivignan Teôr

**Rivignan Teôr** al è un comun inte Basse ocidentâl, che al dì di vuê al fâs part de provincie di Udin e al à plui di 6.000 abitants.
Si forme tal 1 di Zenâr dal 2014 par fusion cul comun di Teôr.

## Il teritori
Il teritori al ê pianegjânt. Il comun si trove inte Basse Furlane (Pianure Furlane) a pocjs chilometros dal flum Tiliment. Intal teritori dal comun a passin i flums Stele e Tai, chist’ultim al confluis tal Stele a le alteçe dal paîs di Flambruç.

## L’union
Rivignan al fâs part de Union dai comûns Cûr dal Stele insieme a Puçinie.   

## Il furlan
A Rivignan a si fevele, oltre che al talian, ancje il furlan, ma chist al à cualchi piçule diferenze (datrebande di paîs in in paîs al cambie un pôc)
par lis prinçipalis diferençis o podeis fa riferimênt a chiste pagjine.
Roncjis di Tisane

**Roncjis** al è un comun inte Basse ocidentâl, che al dì di vuê al fâs part de provincie di Udin e al à 2.022 abitants.

## Borcs
* Cjasis Gnovis (loc. *Cjasi Novis*)
* Frofean
* Liuniscjis
* Roncjis
Rude

**Rude** (loc. **Ruda**), inte Basse orientâl, al è un comun talian nome dal 1919, dal 1919 al 1923 al fasè part de provincie di Gurize, dal 1923 al 1927 di che dal Friûl (Udin + Gurize) e dal 1927 al fâs part de provincie di Udin e al à 2.921 abitants.

## Borcs
* Rude (loc. *Ruda*) - sede dal comun
* Ulturis
* Cartone (loc. *Cartona*)
* Murtisins
* Parteulis
* Sacîl (loc. *Sassîl*)
* San Nicolò
San Denêl

**San Denêl** al è un comun intal Friûl di Mieç, che al dì di vuê al fâs part de provincie di Udin e al à un 8.000 abitants.

## Sudivisions

* Savonelis
* Cjamanis
* Borc Ripudi
* Çulins
* Ciman
* Vilegnove
San Zorç di Noiâr

**San Zorç di Noiâr** (loc. **San Zorz**, *San Giorgio di Nogaro* par talian) al è un comun inte Basse ocidentâl, che al dì di vuê al fâs part de provincie di Udin e al à 7.312 abitants.

Par chest comun de Basse furlane e passave, une volte, la vie Annia, che di Padue e rivave fin a Aquilee. Propite ator di cheste strade, a son nassudis lis frazions di San Zorç: Ziline, Cjarisà, Zucule. Dome plui tart e je nassude Sant Zorç. Prime sot il Patriarcjât di Aquilee, dopo sot chel di Sant Marc, tal 1521 Sant Zorç al passe sot de Austrie e al devente confin dal Friûl Orientâl. Graziis a cheste posizion di confin, al puart e ae buine viabilitât, Sant Zorç a devente ben prest un paîs di grande impuartance te Basse Furlane.
Durant la Prime Vuere Mondiâl, e ven creade une Universitât di medisine clamade Università Castrense (tal paîs e je ancjemò une vie cun chest non) pe formazion di miedis e infermîrs che a davin il so jutori inte vuere. Ta cheste Universitât si son laureadis 1200 personis.
Cule Seconde Vuere Mondiâl il paîs al a scomençât a sufrî une crisi economiche che e a puartât tancj "Sanzurzins" a lassâ il lôr paîs. 

Al dì di vuê, San Zorç al gjolt di une buine posizion che e a permetût il svilup da zone industriâl Ausse-Cuar.

Fieste dal paîs: **Itinerannia**, une volte al an.
San Zuan dal Nadison

**San Zuan dal Nadison** (**San Zuan di Manzan** par furlan istoric) al è un comun inte Friûl di Mieç, che al dì di vuê al fâs part de provincie di Udin e al à 5.797 abitants. Fin al 1928 il comun si clamave *San Zuan di Manzan*. Al è un dai comuns dal Triangul de Cjadree.
San Pieri dai Sclavons

**San Pieri dai Sclavons** (par sloven *Špeter Slovenov*, par dialet *Špiètar*) al è un comun inte Valadis dal Nadison, che al dì di vuê al fâs part de provincie di Udin e al à 2.156 abitants.
Sedean

**Sedean** al è un comun intal Friûl di Mieç, che al dì di vuê al fâs part de provincie di Udin e al à  abitants.

## Storie
Il toponim al è testemoneât za tal 1174 inte forme Sediliana, tal 1226 inte forme Sedeglano; no cate interpretazions che lu vuelin di origjin slave, al somee che al sedi un prediâl di divignince latine.

Il comun di Sedean al è nassût cun decret dal Ream di Italie napoleonic al 1n di Zenâr dal 1811, cu la incorporazion dai comuns autonoms di Sedean, Coder, Grediscje, Grions, San Lurinç, Ridincic, Rivis e Turide.

## Aministrazion
Al referendum dai 11 di Jugn dal 2017 pe union dai comuns di Sedean, Merêt di Tombe e Flaiban, li che al à votât il 46,85% dai eletôrs dal comun di Sedean, i "sì" a son stâts 736 (39,09%), tant che i "no" a son stâts 1.147 (60,91%).

## Personalitâts leadis al comun di Sedean
* **[[Tiziano Tessitori]]** (Sedean, ai 13 di Zenâr dal 1895 – Udin, ai 19 di Avrîl dal 1973) - esponent politic de DC, furlanist e storic.
* David Maria Turoldo (nassût Giuseppe Turoldo, Coder, ai 22 di Novembar dal 1916 – Milan, ai 6 di Fevrâr dal 1992) - religjôs, teolic, poete e scritôr.
* Plinio Clabassi (Sedean, ai 22 di Març dal 1920 – San Vît dal Tiliment, ai 22 di Otubar dal 1984) - cjantant liric (bas).
* Agnul di Spere (Angelo M. Pittana, Sedean, ai 22 di Avost dal 1930 – Udin, ai 11 di Zenâr dal 2005) - inzignîr, poete, scritôr, tradutôr e furlanist.
* Raffaele Nogaro (Grediscje, ai 31 di Dicembar dal 1933) - vescul emerit di Caserte, cognossût pal so impegn cuintri de mafie.
* Gilberto Pressacco (Sedean, ai 19 di Setembar dal 1945 – Udin, ai 17 di Setembar dal 1997) - musicolic, diretôr di côr e religjôs.
* Glauco Venier (Sedean, ai 8 di Setembar dal 1965) - pianist e componist.
* Massimo Donati (San Vît dal Tiliment, ai 26 di Març dal 1981) - zuiadôr di balon.

## Notis
Sudri

**Sudri** al è un comun inte Cjargne, che al dì di vuê al fâs part de provincie di Udin e al à 1.384 abitants.

## Frazions
* Neariis (loc. *Nearies*)
* Priôle (loc. *Prioule*, *Prieule*)
* Çoncolan
Taipane

**Taipane** (***Tipana*** par sloven) al è un comun inte Valadis de Tôr, che al dì di vuê al fâs part de provincie di Udin e al à 531 abitants.

## Galarie fotografiche

Figure:Granmont.JPG|La Mont Grande
Figure:Monteviarte2.JPG|La glesie de Santissime Trinitât dongje Montavierte
Figure:Monteviarte3.JPG|Paisaç di Montavierte da la glesie de Santissime Trinitât
Figure:Pontesambo.JPG|La piçule frazion di Puintsamp (Raune)
Talmassons

**Talmassons** al è un comun inte Friûl di Mieç, che al dì di vuê al fâs part de provincie di Udin e al à 4.105 abitants.
## Bibliografie
* Ermanno Dentesano - Mario Salvalaggio, *Flambri…lis lidriis*, Latisana, la bassa, 1999, 214 p.
Tapoian

**Tapoian** al è un paîs inte Basse orientâl, che al dì di vuê al fâs part dal comun di Cjamplunc Tapoian e al à 448 abitants.
Tarcint

**Tarcint** al è un comun inte Valadis de Tôr, che al dì di vuê al fâs part de provincie di Udin e al à 9.012 abitants.

## Gjeografie
Tarcint al è logât a 230 m di altece dal mâr tes valadis de Tôr, 20 km a nord di Udin. Il paesaç de citadine al è une vore varzelât e contrastant: a nord si cjatin lis Prealps Juliis, cuasit une muraie che e siere l'orizont; a sud l'alte planure furlane; a jevât i cuei orientâi; a bonât l'anfiteatri morenic dal Tiliment, il sisteme di roncs restâts daspò de ultime glaciazion.

## Storie
I prins documents che a fasin il non di Tarcint a son dal XII secul, ma par sigûr la citadine e à origjinis plui antichis: i studiôs difat a fevelin di popolazions paleolitichis che daspò di chês a son vignûts altris insediamnents preistorics, po celtics, e po la colonizazion dai romans. Tarcint al jere feut dai Machland, vignûts di Perg. Tal 1219 chei di Cjaurià, une famee furlane, a cjaparin il puest dai Machland, austriacs.
Tavagnà

**Tavagnà** al è un comun intal Friûl di Mieç, che al dì di vuê al fâs part de provincie di Udin e al à 13.203 abitants. Il comun di Tavagnà al è stât un dai prins a inmaneâ un Sportel pe lenghe furlane, cul supuart de Leç 482/99; une des primis iniziativis e je stade chê de traduzion dal sît, che cumò si pues gjoldi ancje par furlan.

## Leams esternis
* Sît ufiziâl
*  Sît ufiziâl par talian
* Sportel pe lenghe furlane
Tierç di Aquilee

**Tierç di Aquilee** (loc. **Tiars**, *Ters* par bisiac) al è un comun inte Basse orientâl, che al dì di vuê al fâs part de provincie di Udin e al à 2.660 abitants.

## Borcs
* Tierç di Aquilee (loc. *Tiars*)
* Ausse Cuar
* Malborghet
* Murucis (loc. *Murussis*)
* Runcuts
* Roncs
* San Martin
Trasaghis

**Trasaghis** (loc. **Trasagas**) al è un dai comuns plui dongje lis monts dal Friûl di Mieç, che al dì di vuê al fâs part de provincie di Udin e al à 2.490 abitants. Al è logât su lis rivis dal lât dai trê comuns o lât di Cjavaç e lis sôs frazions a son Dales, Vasinis famose pa fiesta da Molèas e das Cirigniculas, Braulins, Voncedis e Peonis. Al fo colpît durementri dal Taramot dal 1976 in Friûl.
Tresesin

**Tresesin** (Tricesimo in talian e in maniere ufiziâl) al è un comun inte Friûl di Mieç, che al dì di vuê al fâs part de provincie di Udin e al à 7.716 abitants.

## Comunicazions
**Stradis**

S.S. 13 "Pontebane" Vignesie-Tarvis

S.P. 58 "dai cjiscjei" Majan-Cuals 

S.P. 77 "di Çumpite"

S.P. 105 "di Fraelà" Tresesin-Tarcint

S.P. 107 "di Luvinà" Tresesin-Tavagnà

**Autostradis**

A23 "Alpe Adria" Palme-Tarvis

jentradis plui dongje:
*UDIN NORD, 5/10 km
*GLEMONE/OSÔF, 16/19 KM

**Feradis**

linie Pontebane Udin-Tarvis. Al km 11,957 e je la stazion di Tresesin San Palai

## consei e zonte comunâl
Il consei comunâl al é formât da 17 conseîrs sielzuts a sufraç univerâl diret adun cun la elezion dal Sindic.
al é so competence l'aprovazion dai ats fondamentai dal Ent.

cussí al é componût il consei comunâl, seond lis elezions dal 26-27 di mai dal 2007, ienfri parèntese il risultât eletorâl:

U.D.C. 3 (18.97%, 713): Coseano Andrea (196), Benedetti Lucia (80), Martinuzzi Ezio (80)

FORZA ITALIA 3 (17.06%, 641): Barbalace Renato (121), Pellegrino Giacinto (86), Santelia Crescenzo (44)

ALLEANZA NAZIONALE 2 (10.64%, 400): Fabbro Lorenzo (93), Maffione Antonio (40)

PUNTO D'INCONTRO 1 (10.11%, 380): Sant Luca (84)

LEGA NORD 1 (7.21%, 271): Zinutti Angelo (64)

AMARE TRICESIMO 3 (23.74%, 892): Baiutti Giorgio (202), Lolli Sofia (63), Ceolan Giorgio (62)

UN PAESE IN COMUNE 2 (12.27%, 461): Martinuzzi Gabriella (93), Saccardo Paolo (41)

Il sindic dal comun di Tresesin al é Andrea Mansutti (UDC), che al a vinçût lis elezions cun il 63% dai votos, cuintri il 37% dal sfidant Daniele Cipriani.

In tes elezions dal 2007 e an participât as votazions 4443 eletôrs, il 66% dal totâl dai iscrits tes listis eletorâls.
Trivignan

**Trivignan** al è un comun inte Friûl di Mieç, che al dì di vuê al fâs part de provincie di Udin e al à 1.703 abitants. La frazion di Clauian e je intai ultins agns deventade a vonde cognossude come esempli di borc rurâl di une volte in bon stât di conservazion.
Vildivar

**Vildivar** al è un comun inte Basse furlane, che al dì di vuê al fâs part de provincie di Udin e al à 2.892 abitants.

## Borcs
* Belgrât (loc. *Begrât*)
* Cjanùs
* Cornoçai (loc. *Cornossai*)
* Gridiscjute
* Madrîs
* Romans
* Lavorêt
* Sante Marize (loc. *Sante Marisse*)
* Sante Marizute (loc. *Sante Marissute*)
* Vildivar
Verzegnis

**Verzegnis** (loc. Verzegnas) al è un comun inte Cjargne, che al dì di vuê al fâs part de provincie di Udin e al à 908 abitants.

## Gjeografie
Al è un dai 28 comuns de Cjargne. 

I cuatri cûrs abitatîfs a son: 

*Cjaicis (loc. Cjaiças)
*Cjaulis (loc. Cjaulas/Cjauias) - alì che al è logât il municipi - 
*Dintissans (loc. Dintissjans)
*Vile (loc. Vila). 

Insiemit cui trê abitâts minôrs: 

*San Stiefin, 
*Ruviâs
*Marzovalis (loc. Marzovalas) - chest ultin svilupât a scomençâ dai agns '80 -

ducj unîts a van a formâ il comun che al cjape il non di Verzegnis. Non che al è ancje chel da la mont che dal alt e domine lis cuatri frazions e il so lâc artificiâl (creât tal 1957 inclostrant la corint dal riu Dimbieste (loc. Dimbiessjta)). 

In antîc a esistevin cinc altris centris abitatîfs: 
*Dassais (loc. Dassaias) 
*Duebis (loc. Dueibas)
*Pusea (loc. Pusjea)
*Pocis (loc. Poças)
*Fuignis 

bandonâts definitivementri tal cors dal 1900 dai abitants origjinaris (par solit daûr da la calade viers lis frazions plui grandis). 
Ultimementri e je stade regolade cualchi cjase a Pocis (la plui part pe int foreste). 
Dassais, dongje, nol è dal dut disabitât, di fat cualchidun al è a stâ in chest abitât.
Inte localitât Siele Cjalçutan (loc. Sela Cjalçutan), cualchi an fa, di dicembar a març a jerin vierts implants di schi (dôs pistis calade e une di font) che, di cualchi an, a son stâts inutilizâts.
In Cjaicis (loc. Cjaiças) e je la scuele materne, invezit in San Stiefin e je la scuele elementâr dal paîs.
Vile Visintine

**Vile Visintine** (loc. **La Vila**) al è un paîs inte Basse orientâl, che al dì di vuê al fâs part dal comun di Flumisel Vile Visintine e al à 1.340 abitants.
Visc

**Visc** al è un comun inte Basse orientâl, che al dì di vuê al fâs part de provincie di Udin e al à 698 abitants.
## Monuments
*Plêif di Sante Marie, glesie decanâl e parocjâl.
*Cjasermis dilunc dal vieli cunfin e cjamp di internament par sclavans
Torean

:*Se tu cirivis il paîs in comun di Martignà viôt [[Torean (Martignà)]]*
**Torean** al è un comun intes Valadis dal Nadison, che al dì di vuê al fâs part de provincie di Udin e al à 2.268 abitants.

Il comun al fâs part de Comunitât Montane de Tor, Nadison e Cuei.
Vile

Cun **vile** si pues intindi:

## Architeture
* Vile (abitazion) - tipologjie architetoniche, residence

## Urbanistiche
* Vile (urbanistiche) - abitât, centri urban

## Gjeografie
* Vile di Cjargne - Comun de Cjargne
* Vile Visintine - Comun de Basse furlane
* Vile (Verzegnis) - Frazion dal comun di Verzegnis
Torah

**Torah** (ebraic: תּוֹרָה ) e je une peraule ebraiche che al vûl dî "leç" o insegnament.

Seont l'Ebraisim al pues indicâ:
* i prins cinc libris dal Vieli Testament (il Pentateuc cristian, peraule che invezit al ven dal grêc), che secont la tradizion a forin dadis a Mosè di bande di Diu su la mont Sinai.
* la leç ebraiche in sens plui gjenerâl. Plui di precîs, di dopre il tiermin *Torah shebiktav* (ven a stâi "La leç che e je scrite") par indicâ i cinc libris dal Pentateuc e il tiermin *Torah shebehalpeh* par indicâ dutis lis tradizions orâls codidificadis sucessivementri.

I libris de Torah a son: 
* *[[Libri di Gjenesi|Gjenesi]]* (Gen) (בראשית, *[[Bereshit (libri)|Bereshit]]*: "In principi...")
* *[[Libri di Esodi|Esodo]]* (Es) (שמות, *Shemot*: "Nons")
* *[[Libri di Levitic|Levitic]]* (Lv) (ויקרא, *Vayikra*: "E lui al clamà...")
* *[[Libri di Numars|Numars]]* (Nm) (במדבר, *Bamidbar*: "Tal desert..."), e 
* *[[Libri di Deuteronomi|Deuteronomi]]* (Dt) (דברים, *Devarim*: "Peraulis", o "Discors")
(I nons ebraics a son cjapâts des peraulis iniziâls dal prin versets dai rispietîfs libris. Cjale, par esempli, Gjenesi 1:1.)

E je consuetudin finî la leture de Torah intun an e par chest e je sudividude in 54 *parashoth*, (plurâl di *parashà*, ven a stâi "porzion") al numar des sabidis intun an. Lis *parashoth* a cjapin il non de prime o ben di une des primis peraulis cun cui a scomencin.

## Vôs leadis
* Tanach
* Bibie
* Mosè

## Leams esternis
*  La bibie par furlan